Vaski-kirjastot MUISTIO

Kuvailuryhmä 6.11.2023

Aika 3.11.2023 klo 14-15

Paikka Turun pääkirjasto, pieni neuvottelutila, Teams

Paikalla Liisa Lehtikangas, Risto Mikkonen, Anna Viitanen (pj.)

Etänä Riitta Kari, Päivi Svala (siht.)

Poissa Aki Pyykkö

### Kuvailutilanne

Miten paljon tähän mennessä on kertynyt pienemmistä kirjastoista lähetettyä primaarikuvailtavaa?

Salo: 13 kirjaa, 3 DVD-levyä, 1 CD.

Turku: 30 nimekettä (joista 8 DVD, 4 Daisy).

Kaarina: 33 kirjaa, 12 DVD, 2 peliä, 1 nuotti. Kuvailtavat ovat lisääntyneet.

Naantali: Alkuvuonna joitakin tietueita, loppuvuoden aikana Naantaliin lähetettyjä aineistoja on kuvailtu Turussa.

Lisäksi Salossa on tarkkailtu, miten musiikin yhteisvalinta on vaikuttanut CD-levyjen kuvailumäärään. Sekä Salossa että Kaarinassa on tunne, että Kipa tarjoaa yhä enemmän CD-levyjä, joihin ei luettelointia ole tulossa.

Kuvailumääristä on selvitty ihan hyvin.

### Tämän vuoden toiminta ja ensi vuoden suunnitelmat

Keskusteltiin tämän vuoden toiminnasta ja ensi vuoden suunnitelmista. Anna laatii esityksen toiminnasta ja suunnitelmista Vaski-jorylle.

Keskusteltiin myös ryhmän jatkosta. Raisiosta ei ole enää tulossa jäsentä, mutta muut jäsenet ovat valmiita jatkamaan. Ryhmän toiminta on ollut hiljaista, joten tarvetta jatkolle ei ehkä ole. Teamsissa toimii laaja kuvailijoiden ryhmä ja kuvailuryhmän toiminta voidaan osittain korvata laajentamalla toimintaa Teamsissa. Keskusteltiin asiasta ja jätetään ryhmän tulevaisuus Vaski-joryn päätettäväksi.

### Koha

Koha-Suomella on suunnitelmissa kehittää valutusraportin toimintaa. Keskusteltiin olisiko parannusehdotuksia. Muutamia ehdotuksia oli tullut jo aiemmin ja niitä viedään eteenpäin.

### Muut asiat

Keskusteltiin mm. Kirjastopalvelun kuvailusuunnitelmista, jotka perustuvat kirjastokimppojen tilausmääriin.

Seuraavaan kokouksen ajankohtaa ei päätetty. Katsotaan tilanteen mukaan.